**ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА И ТЕХНИЧЕСКИ СПЕЦИФИКАЦИИ**

**Следва да се изпълни:**

**„Извършване на оценка за съответствието на инвестиционните проекти на всяка сграда със същественото изискване по чл. 169, ал. 1, т. 6 от ЗУТ при изпълнение на „Инженеринг за обновяване за енергийна ефективност на многофамилни жилищни сгради по Националната програма за енергийна ефективност на многофамилни жилищни сгради“**

Дейността се извършва на основание чл. 142, ал. 9 и 11 ЗУТ. Оценката за съответствие по чл. 169, ал. 1, т. 6 от ЗУТ се извършва по реда на Наредба № 7 от 2004 г. за енергийна ефективност, топлосъхранение и икономия на енергия в сгради, издадена на основание ЗУТ. Оценката за съответствие се оформя във вид на доклад.

Дейността включва оценка на разработената от проектантите на дадена сграда проектна част „Енергийна ефективност”, за съответствие с изискванията на законодателството по енергийна ефективност.

Обхватът на Дейността включва систематичен преглед и проверка на проектните стойности на техническите показатели за разход на енергия на всяка сграда, в съответствие с приложимите изисквания на нормативните актове и технически спецификации. Оценката е задължителна част от техническата документация, необходима за издаване на разрешение за строеж на сграда въз основа на разработен технически или работен проект.

**Обхват на услугата**

Оценката за съответствие по чл. 169, ал. 1, т. 6 ЗУТ на инвестиционните проекти на сградите се извършва по отделен договор с възложителя от физически и юридически лица, които отговарят на изискванията на Закона за енергийната ефективност и са вписани в публичния регистър по чл. 44, ал. 1 от същия закон, съгласно разпоредбата на чл. 142, ал. 11 ЗУТ. В обхвата на обществената поръчка изпълнителят извършва този вид оценка за всяка от сградите.

Оцененото съответствие по чл. 169, ал. 1, т. 6 от ЗУТ на инвестиционните проекти на сградите, се документира във вид на доклад, който трябва да отразява всички проверки на техническите показатели за енергийна ефективност на сградите, определени с изискванията на Наредба № 7 от 2004 г. за енергийна ефективност, топлосъхранение и икономия на енергия в сгради, в т.ч. проверка за взаимна съгласуваност на проектната част „Енергийна ефективност” с останалите проектни части.

**Изискване за представяне на крайния продукт**

Докладите от извършените оценки за съответствие на инвестиционните проекти на сградите по чл. 169, ал. 1, т. 6 от ЗУТ се изготвят по реда на Наредба № 7 от 2004 г. за енергийна ефективност, топлосъхранение и икономия на енергия в сгради, издадена на основание ЗУТ.

Докладите са част от документацията, въз основа на която се издава разрешение за строеж на всяка от сградите. Този вид специфични доклади отразяват оценката на разработените технически проекти за сградите за съответствие с изискванията за енергийна ефективност.

Съдържанието на докладите трябва да отразява и да доказва, че извършените проверки и систематичен преглед на проектните стойности на техническите показатели за енергийна ефективност показват съответствието им с приложимите изисквания на нормативните актове и технически спецификации, както и съответствие по отношение предписаните мерки за енергийна ефективност от извършеното обследване на всяка от сградите.

Докладите от извършените оценки за съответствие на инвестиционните проекти на сградите по чл. 169, ал. 1, т. 6 от ЗУТ се предават в 3 оригинала на хартиен носител и 1 екземпляр на електронен носител.

**СРОК ЗА ИЗПЪЛНЕНИЕ**: в рамките на 30 календарни дни, считано от представяне от страна на възложителя на инвестиционните проектни, подлежащи на оценка следва да се направи приемане на крайните продукти (докладите) без забележки от възложителя.

**ВАЖНО! При евентуално посочване на определен сертификат, стандарт или друго подобно в настоящата спецификация, както и навсякъде другаде от документацията за настоящата процедура, следва да се има предвид, че е допустимо да се предложи еквивалент.**

**Разгънатата застроена площ (РЗП) на отделните сгради по позиции е както следва:**

|  |  |
| --- | --- |
| **Обособена позиция** | **РЗП, кв. м.** |
| **Обособена позиция 1:**  |  |
| * Многофамилна жилищна сграда в гр. Русе, ул. „Антим Първи“ №1, бл. "Пловдив";
 | 3350,00 |
| * Многофамилна жилищна сграда в гр. Русе, ул. "Слави Шкаров" №7, бл. 305
 | 16227,00 |
| * Многофамилна жилищна сграда в гр. Русе, ул. "Згориград" №70, бл. "Крали Марко";
 | 13976,40 |
| **Обособена позиция 2:** |  |
| * Многофамилна жилищна сграда в гр. Русе, ул. "Студен кладенец" №37, бл. "Ледено езеро - А";
 | 5216,10 |
| * Многофамилна жилищна сграда в гр. Русе, ул. "Митрополит Григорий" №6, бл. "Родина";
 | 4734,24 |
| * Многофамилна жилищна сграда в гр. Русе, ул. "Лисец"№1, бл. "Беласица";
 | 12960,00 |
| * Многофамилна жилищна сграда в гр. Русе, ул. "Рига" №22, бл. "Балчо Войвода";
 | 5221,00 |

**Спецификацията е подготвена от:**

**Кристиян Симеонов, зам. изпълнителен директор на Сдружение „Регионална енергийна агенция – Русе“, съгласно договор №ФС-2237 от 17.02.2015 г.**

 **/име и подпис/**